**ZAPISNIK 1. IZREDNE SEJE ŠSFF**

1. izredna seja se je pričela 26. 11. 2021, ob 15. uri, v spletnem okolju Zoom.

**Prisotni\_e svetniki\_ce:** Stefan Stojkoski, Izidor Ramšak, Hana Kužnar, Luka Oprešnik, Živa Gornik, Sara Svati Sharan, Taja Ivanc, Larina Griessler, Tjaša Šimunić, Nik Keber, Hana Kerin, Klara Vrabl, Lara Potočnik, Gašper Stražišar, Marja Zakelšek, Brina Minca Herlec, Tamara Šterk, Nika Gradišek, Neža Vengust, Gregor Gartner, Nesa Vrečer.

**Drugi\_e prisotni\_e:**  dr. Mojca Schlamberger Brezar (dekanja), prodekan doc. dr. Matej Hriberšek, Jonathan S. Rebetz (prodekan študent), Miha Slatnar (senator), Anuša Babuder (senatorka), Urban Culetto (senator), Marko Durdubakov (senator), Vida Jocif (senatorka), Vid Karlovšek (senator), Matej Kapus (senator), Luka Kropivnik (senator).

**Opravičeno odsotni\_e svetniki\_e: /**

**Dnevni red:**

1. Določitev dnevnega reda,
2. potrditve zapisnikov,
3. volitve in imenovanja,
4. poročilo predsednice ŠSFF,
5. poročilo prodekana študenta,
6. poročilo s Senata FF,
7. poročilo z Upravnega odbora FF,
8. poročila s komisij in odborov,
9. mnenja o pedagoški usposobljenosti visokošolskih učiteljev in sodelavcev,
10. finance,
11. razno.

**Ad 1.**

Določitev dnevnega reda.

Predsednica Brina Minca Herlec odpre 1. izredno sejo ŠSFF in pozdravi prisotne. Potrditev dnevnega reda.

**Sklep:** ŠSFF potrjuje dnevni red 1. izredne seje ŠSFF.

**Glasovanje: Za:**  19 **Proti:** 0 **Vzdržani:** 0

**Ad 2.**

Potrditve zapisnikov.

Brina Minca Herlec pove, da smo na mail prejeli dva zapisnika, Zapisnik 1. izredne seje še iz prejšnje sestave ŠSFF in Zapisnik 1. konstitutivne seje. Po mailu so prišli posamezni predlogi za popravke, ki so že vključeni v zapisnika, novih pripomb ni bilo.

**Sklep**: ŠSFF potrjuje Zapisnik 1. izredne seje prejšnje sestave ŠSFF in Zapisnik konstitutivne seje ŠSFF.

**Glasovanje: Za:**  19 **Proti:** 0 **Vzdržani:** 0

**Ad 3.**

Volitve in imenovanja.

Brina Minca Herlec pove, da so bili na mail že poslani seznami komisij in odborov FF, kamor mora ŠSFF imenovati svoje predstavnike. Med to točko se nam je pridružila svetnica Nika Gradišek, ki ima glasovalno pravico.

**Sklep**: ŠSFF imenuje v komisije in odbore FF naslednje predstavnike:

-      **Komisija za dodiplomski in magistrski študij (KDMŠ):**Jonathan S. Rebetz, Sara Svati Sharan

-      **Odbor za študentska vprašanja in usmerjanje (OŠVU):** Jonathan S. Rebetz, Brina Minca Herlec

-      **Komisija za doktorski študij (KDRŠ):** Nesa Vrečer

-      **Komisija za kakovost:** Vida Jocif

-      **Komisija za tutorstvo:** Tamara Šterk

-      **Disciplinska komisija za študente:** 2 člana (Luka Kropivnik, Miha Slatnar), 2 namestnici (Klara Vrabl, Hana Kužnar)

-      **Komisija za pritožbe:** Marko Durdubakov, Nejc Kralj

-      **Skrbnik Študentskega prostora R1B:** Nik Keber

-      **Komisija za priznanja FF:** Pika Kristan

-      **Svet OHK:** Živa Gornik

-      **Uredništvo promocijskih gradiv Znanstvene založbe FF:** Matej Kapus

-      **Plakaterska služba:** Aškerčeva (Luka Oprešnik), Zavetiška (Izidor Ramšak), Tobačna (Brina Minca Herlec)

-      **Programski svet Humanistike in družboslovja (doktorski študij):** Nesa Vrečer

**Glasovanje: Za:**  20 **Proti:** 0 **Vzdržani:** 0

**Ad 4.**

Poročilo predsednice ŠSFF.

Predsednica Brina Minca Herlec še ni prejela polnega paketa podpisanih dokumentov za GDPR in Pooblastilo za namestnike. Nekateri so poslali nepopolno dokumentacijo. Svetniki so pozvani, da preverijo, kaj so poslali, in posredujejo, kar še manjka.

**Sklep:** ŠSFF se seznanja s poročilom predsednice ŠSFF.

**Glasovanje: Za:**  20 **Proti:** 0 **Vzdržani:** 0

**Ad 5.**

Poročilo prodekana študenta.

Prodekan študent Jonathan S. Rebetz pove, da nima najnovejših informacij, saj je sprejemal delegacijo francoskih šolnikov na obiskih po slovenskih OŠ in srednjih šolah, zato ne ve, če se je v preteklem tednu zgodilo kaj novega, lahko pa poroča za nazaj. Na Tobačni smo po njegovih prizadevanjih dobili veliko dvojno pisarno, ki bo namenjena vsem članom ŠSFF in študentskim društvom. Večja je od dosedanje pisarne v prizidku na Aškerčevi. Za ta dosežek so odgovorna 4 študentska društva, ki so dala pobudo za preureditev K16, a so kasneje ugotovili, da bi bilo kavarno dobro ohraniti in so zato intenzivno iskali drugi prostor, ki bi bolje služil namenu in ne bi bilo potrebno žrtvovati kavarne. Za primerne so se izkazali prostori Centra za slovenščino kot drugi tuji jezik. Ta je te prostore prijazno odstopil. Potrebno jih bo še ustrezno opremiti in pri tem je gospa dekanja prijazno ponudila svojo pomoč, tako da bo fakulteta temu namenila nekaj sredstev. Ko bo prostor na voljo za uporabo, bodo vse potrebne informacije v zvezi s tem sporočene, detajle je potrebno še doreči in preučiti. Dekanjin kolegij je sprejel sklep, da prostore smemo uporabljati, kar je odlično, saj je prostor na Aškerčevi za uporabo vseh svetnikov in članov drugih organizacij absolutno premajhen. Pisarna na Aškerčevi, kjer so že novi računalniki, se bo uporabljala za pomembnejše zadeve kot sta tiskanje in vodenje sveta, torej funkcije, ki potrebujejo reden dostop do pisarne (npr. finančna komisija), kar pa ne pomeni, da se dostop odreka vsem ostalim, potrebno se je le vnaprej dogovoriti.

V zvezi s študijem: vsi v vodstvu fakultete so naklonjeni študiju v živo čim dlje, tudi rektor univerze je istega mnenja, fakulteta se zapre le, če se zapre cela država, kar pa upa, da se ne bo zgodilo. Na mail je poslal link do skupne izjave vseh slovenskih univerz in raziskovalnih inštitutov, vsi ti tudi pritiskajo na Ministrstvo za šolstvo, da naj študentje ne bodo dežurni krivci za širjenje okužb in da naj se fakultete ne zapirajo. Dekanjin kolegij je 9. 11. sprejel sklep o celoviti prenovi urnikov. Zasedenost fakultete ni enaka zasedenosti na papirju, veliko je fiktivnih rezervacij. Z naslednjim študijskim letom, v kolikor bo to uspelo, bodo urniki za posamezne smeri in rezervacije predavalnic narejeni od zgoraj navzdol, namesto od spodaj navzgor, kot je situacija v tem trenutku. Z drugimi besedami: urnike se bo začelo delati glede na velikost skupin ter razpoložljivost predavalnic in ne glede na želje profesorjev. Urnike bo optimiziral računalniški program. Predlog se bo predstojnikom oddelkov predstavilo v naslednjem semestru. Jonathan prosi za podporo svetnikov, saj se pričakuje velik odpor. Gre namreč za velik poseg v avtonomni način dela do zdaj. Upa, da bodo veliki nesmisli, kot npr. 100 študentov psihologije v predavalnici za 40, odpravljeni. Tako bodo študentje imeli vsaj nekoliko prijaznejše urnike. Fiktivne rezervacije so tudi s finančnega vidika nesmiselne, saj se tako najema prostore drugod, medtem pa so na sami fakulteti predavalnice prazne. Poziva navzoče, naj stopijo v bran dekanji in prodekanom, ko bo to potrebno. Za konec: vzpostavil je Discord server za lajšanje komunikacije, ki je bolj prijazen kot FB, saj ima kanale. Vabi svetnike, naj se pridružimo in damo oznako ustrezno naši funkciji. Za konec povabi, naj mu posredujemo kakšne informacije iz tedna, ko je bil odsoten.

Sara Svati Sharan pove, da je bil včeraj v študentski pisarni kup škatel, v katerih so, glede na napise na njih, monitorji. Jonathan pove, da bo računalniški center uredil njihovo montažo, tiskalnik pa še pride. Tipkovnice so nove, tudi miške, in zdaj se bo dejansko dalo delati. Brina Minca Herlec pove, da je Živa Gornik poslala link do Discorda v chat.

**Sklep**: ŠSFF se seznanja s poročilom prodekana študenta.

**Glasovanje: Za:**  20 **Proti:** 0 **Vzdržani:** 0

**Ad 6.**

Poročilo senata.

Vid Karlovšek pove, da je senat zasedal 24. 11. 2021. 1 točka je bila poročilo vodstva, poročali so dekanja in vsi 4 profesorski prodekani. Covid situacija se umirja, relativno smo se navadili, tudi na PCT pogoje, pri preverjanju ni težav in incidentov. Potekal je kolegij dekanje, kjer so govorili o samoevalvacijah. Na fakulteti je potekal tudi inšpekcijski nazor Ministrstva za javno upravo, ki ni ugotovil nepravilnosti. Število delovnih mest na katedrah ostaja enako, vodstvo fakultete si bo aktivno prizadevalo od naslednjega študijskega leta reševati prostorsko stisko predavalnic in urnikov. Med najodličnejše dosežke UL je bil uvrščen Zbornik FF, ki ga je uredil prof. Mladen Dolar. Pri kadrovskih zadevah ni bilo večjih posebnosti, razen enega primera, to je Igor Pribac, ki je podal predlog za izvolitev v naziv znanstvenega sodelavca na področju filozofije. Sklep, da se njegova želja zavrne, je bil na senatu potrjen, saj ni pravočasno poslal vse potrebne dokumentacije. Imenovani so bili tudi člani sveta ZIFF (Znanstveno raziskovalni inštitut Filozofske fakultete), ki ga sestavlja en profesor iz vsakega oddelka. Kar se tiče študijskih zadev prve in druge stopnje, je bilo največ sprememb na Oddelku za slavistiko, pri Južnoslovanskih študijih, kjer so se, oz. se bodo korenito spremenila imena predmetov, posamezni predmeti se bodo ukinili in uvedeni novi, skladno z željo po modernizaciji te študijske smeri. Nekaj sprememb je bilo tudi na oddelku za bibliotekarstvo, en predmet se je prestavil iz enega semestra v drugega, kar je sicer rahlo problematično, a gre za enkraten in izjemen dogodek. Imeli so tudi 2 pritožbi zoper sklep OŠVU, a jima ni bilo ugodeno, kar so na senatu potrdili. Pod točko razno so razpravljali o priznanjih FF za leto 2021. 2 profesorja sta prejela nagradi za življenjsko delo, podeljena so bila 3 priznanja za nadpovprečno pedagoško in raziskovalno delo ter 3 priznanja za strokovno delo. Podeljeno je bilo tudi posebno priznanje za enkratni dosežek, in sicer za vodenje fakultete v času epidemije tj. v času izrednih razmer, ki so ga prejeli dekan in profesorski prodekani, medtem ko je bila prodekanja Katja Černe izpuščena, na kar so študentje senatorji na seji opozorili. Vodstvo fakultete je njihovo opozorilo upoštevalo, tako da bo Katja Černe naknadno uvrščena med prejemnike tega priznanja.

**Sklep:** ŠSFF se seznanja s poročilom Senata FF.

**Glasovanje: Za:**  20 **Proti:** 0 **Vzdržani:** 0

**Ad 7.**

Poročilo upravnega odbora FF. Točka ni bila izvedena, saj poročila ni bilo.

**Ad 8.**

Poročila s komisij in odborov FF.

Sara Svati Sharan poroča s KDMŠ, večino je povedal že Vid K., saj gre gradivo s KDMŠ na Senat. Opozori na Pravilnik o tutorskem sistemu, ki se mora uskladiti z univerzitetnim pravilnikom, posebej glede dikcije pri tutorstvu za posebne potrebe. To tutorstvo ni namenjeno samo študentom invalidom, ampak tudi študentom s posebnim statusom, kot so npr. študentje starši, matere, športniki, kulturniki… Smiselno je povedati, da je ta pravilnik zdaj usklajen, zato da so svetniki, ki so tutorji, na to bolj pozorni. Opozori, da zaradi kake stigme oklevajoče spodbudimo, da zaprosijo za status študenta s posebnimi potrebami, saj ga je smiselno izkoristiti. Drugače pa od zadnje seje ni bilo kakšnih posebnih komisij.

Nesa Vrečer poroča za KDRŠ. Nič novega, v prvi letnik je vpisanih med 60–70 študentov, kar je isto kot vsako leto.

Vida Jocif je poročala s Komisije za kakovost. V tem trenutku potekajo oddaje poročil oddelčnih poročil o kakovosti in samoevalvacijske študijskih programov, rok za oddajo je bil podaljšan na 10.12.2021 zaradi zamud nekih povzetkov oz. podatkov, ki naj bi jih prejeli z VIS-a.

Pika je prosila Brino M. H., da prebere poročilo Komisije za priznanja FF. Vse je bilo omenjeno že v poročilu senata, želijo večji poudarek na priznanjih za študente in mlade raziskovalce, za kar se bo Pika zavzemala v tej komisiji zavzemala še naprej.

**Sklep:** ŠSFF se seznanja s poročili s komisij in odborov FF.

**Glasovanje: Za:**  20 **Proti:** 0 **Vzdržani:** 0

**Ad 9.**

Mnenja o pedagoški usposobljenosti

Sara S. S. pove, da je bilo nekaj zmede za vse nove svetnike, tako da so bila trenutna mnenja napisana v sodelovanju s starimi svetniki in je bilo pisanje mnenj praktično uvajanje novih ob pomoči starih. Po predstavitvi mnenj je Sara S. S. prosila še, da vsi svetniki pošljejo svoje VIS maile in se vpišejo v spletne ankete 1KA, ki je postala plačljiva, a ima fakulteta preko Arnesa možnost brezplačne uporabe. Poudarila je tudi koristnost uporabe internih anket, ki potekajo preko 1KE. Interne ankete so v teh spremenljivih časih še posebej pomembne ravno zato, ker preko njih precej hitro pridobiš povratne informacije in potrebne podatke. Pri tej točki se nam je pridružila svetnica Marja Zakelšek, ki ima glasovalno pravico, odšel pa je svetnik Stefan Stojkoski.

**Sklepi:**

ŠSFF podaja mnenje o pedagoškem delu Andreja Blatnika, ki je v postopku za izvolitev v naziv rednega profesorja za knjigarstvo.

ŠSFF podaja mnenje o pedagoškem delu Janje Polajnar Lenarčič, ki je v postopku za ponovno izvolitev v naziv izredne profesorice za nemški jezik.

Študentski sveta FF podaja mnenje o pedagoškem delu Nadje Dobnik, ki je v postopku za prvo izvolitev v naziv asistentke za prevodoslovje.

Študentski sveta FF podaja mnenje o pedagoškem delu Marije Zlatnar Moe, ki je v postopku za ponovno izvolitev v naziv docentko na področju prevodoslovja.

Študentski sveta FF podaja mnenje o pedagoškem delu Darje Mertelj, ki je v postopku za ponovno izvolitev v naziv docentke za didaktiko italijanščine.

Študentski sveta FF podaja mnenje o pedagoškem delu Marte Nowak, ki je v postopku za prvo izvolitev v naziv asistentke za poljski jezik.

Študentski sveta FF podaja mnenje o pedagoškem delu Gašperja Cerkovnika, ki je v postopku za ponovno izvolitev v naziv docenta za umetnostno zgodovino.

Študentski sveta FF podaja mnenje o pedagoškem delu Metke Jerman Šenica, ki je v postopku za ponovno izvolitev v naziv predavateljica za področje Znanost o športu – kineziologija.

**Glasovanje: Za:**  21 **Proti:** 0 **Vzdržani:** 0

**Sklepi:**

ŠSFF ne more podati mnenja o pedagoškem delu Jasmina Franza, ki je v postopku za ponovno izvolitev v naziv asistentke za prevodoslovje.

ŠSFF ne more podati mnenja o pedagoškem delu Tadeja Pahorja, ki je v postopku za ponovno izvolitev v naziv asistenta za prevodoslovje.

ŠSFF ne more podati mnenja o pedagoškem delu Eve Pori, ki je v postopku za ponovno izvolitev v naziv asistentke za prevodoslovje.

ŠSFF ne more podati mnenja o pedagoškem delu Žana Lepa, ki je v postopku za ponovno izvolitev v naziv asistenta za psihologijo.

ŠSFF ne more podati mnenja o pedagoškem delu Mateja Petriča, ki je v postopku za ponovno izvolitev v naziv asistenta za antično zgodovino in zgodovino starega veka.

**Glasovanje: Za:**  20 **Proti:** 0 **Vzdržani:** 0

**Ad 9.**

Finančno poročilo.

Larina Griessler poroča, da se je Finančna komisija sestala in da je ona pripravila letni finančni načrt, ki ga bo poslala tudi na mail. Čeprav je številka precej visoka (skoraj 25.000€), je bilo že hujše, finančno stanje pa je trenutno tako, da s strani ŠSUL še nismo prejeli finančne pomoči za naše koledarčke, tudi sredstev z MIZŠ-ja nasploh še ni bilo. To pomeni, da imamo zaenkrat finance, ki so se prenesle iz prejšnjega mandata, in finance od vpisnin, ki jih je precej malo v primerjavi s prejšnjim letom. Predstavljena je bila tudi razdelitev financ za prvo razpisno obdobje, ki bo prav tako poslana na mail. Po preučitvi vseh možnosti so v Finančni komisiji sklenili, da je najbolj optimalna vrednost ene točke 0,80€. Če to predstavlja problem, je potrebno pridobiti sredstva drugje ali pa npr. zaprositi za nove predračune z manjšo naklado. Larina G. je še pozvala navzoče, naj morebitnima vprašanja glede točkovanja, razdelitve sredstev, itd., sporočijo na mail v nit tega projekta. Opozorila je tudi na točno oddajanje poročil ob koncu razpisnega obdobja. Pri letnih finančnih načrtih, ki smo jih pošiljali člani ŠSFF, je prišlo do nekaterih zamud, a so se v komisiji soglasno odločili, da ne bo odbitkov, ker je bilo precej diskrepance o tem, da novi svetniki niso bili dobro uvedeni, in niso sploh vedeli, da morajo oddati letni finančni načrt, niti niso vedeli, kaj to je. Letni finančni načrt bi sicer še nekoliko modificiran, ker nimajo še letnega finančnega načrta z Oddelka za romanistiko, a bistvenih sprememb ne bo.

**Sklep:** ŠSFF se seznanja s poročilom finančne komisije in potrjuje letni finančni načrt za leto 2021/2022.

**Glasovanje: Za:**  20 **Proti:** 0 **Vzdržani:** 0

**Ad 10.**

Razno.

Larina Griessler: za dneve FF se išče 9–10 študentov, ki bi bili pripravljeni snemati svoje želje, mnenja, lahko odbite ali realne stvari. Poudarek je na govorici v dialektu, cockney angleščini,… Projekt vodi Mateja Gaber. Če pozna kdo koga ali želi sam sodelovati, se snema naslednji teden v petek, 3. 12., ob 9ih. Zaželeno je karkoli eksotičnega, sploh dialekti (štajerski, prekmurski…), tudi tuji jeziki, išče se še nekoga ki bi govoril v latinščini, za vse bodo podnapisi. Obvezno želijo študenta latinščine oz. nekoga, ki bi govoril v tem jeziku, prav tako štajerščino, primorščino, druge dialekte… Kdor želi sodelovati, naj ji piše na mail.

Sara S. S. pove še, da bo DMV decembra, a ne vemo še v kakšni obliki. Larina G. pove, da je pisala skoraj vsakemu CŠODju, hostlu na smiselni lokaciji, vsi pa so odpovedali zaradi ukrepov, ali pa jim občina ne pusti drugih skupin kot šolske (nas razumejo kot izven). Vrečer Nesa predlaga Mladinski center v Velenju. V skrajnem primeru bo DMV potekal online.

Seja se je zaključila 26. 11. 2021 ob 16:30.

Gregor Gartner, tajnik ŠSFF

Brina Minca Herlec, predsednica ŠSFF